techiaith/cofnodycynulliad_en-cy huggingface dataset:
English: Thank you very much indeed, Minister. I'm glad that we're thinking on the same level. In Wales, the Welsh Government pays the employer to take on apprenticeships. In Germany, the Government does not pay the employers but pays for equipment and operation of vocational colleges, which represent some 16 per cent of the total cost of dual training. The companies who provide training contribute the largest share of the financing of dual training - some 80 per cent of the cost. As a result, German apprenticeship is genuinely employer-led and those employer organisations undertake the vast bulk of on-the-job training. What is the Welsh Government doing to ensure apprenticeships in Wales more closely meet the need of Welsh employers?
Welsh: Diolch yn fawr iawn wir, Weinidog. Rwy'n falch ein bod yn meddwl ar yr un lefel. Yng Nghymru, mae Llywodraeth Cymru yn talu i'r cyflogwr gynnig prentisiaethau. Yn yr Almaen, nid yw'r Llywodraeth yn talu'r cyflogwyr ond mae'n talu am offer a gweithrediad y colegau galwedigaethol, sydd oddeutu 16 y cant o gyfanswm cost hyfforddi deuol. Y cwmnïau sy'n darparu hyfforddiant sy'n cyfrannu'r gyfran fwyaf o'r arian am hyfforddiant deuol - tua 80 y cant o'r gost. O ganlyniad, mae prentisiaethau'r Almaen o ddifrif yn cael eu harwain gan y cyflogwyr a'r sefydliadau cyflogwyr hynny sy'n gwneud y rhan helaethaf o hyfforddiant yn y gweithle. Beth y mae Llywodraeth Cymru yn ei wneud i sicrhau bod prentisiaethau yng Nghymru yn diwallu angen cyflogwyr Cymru'n well?
English: This, again, is something else that I discussed with the German representative. We talked about how they managed to convince German companies that it was in their interest to invest in their own employees. I think we've had, over the years, quite a lot of European funding, and many employers in Wales have come to depend on European funding to upskill their workers. I think we need to probably start to get them to understand that they also have to put their hand in their own pocket to upskill their own workers and that it's in their interest to upskill their workers, as their productivity will increase and their profitability will increase as a result. That is very different from the culture that exists in Germany, where there's an understanding that they make a contribution. So, we're working towards that change. On the relationship and making sure that the courses that we provide are relevant, you will know that we're really trying to push this issue in relation to regional skills partnerships. We've put that additional funding on the table, which further education colleges can't touch unless they're responding to the skills needs of local employers.
Welsh: Mae hyn eto yn rhywbeth arall a drafodais gyda'r cynrychiolydd o'r Almaen. Fe fuom yn trafod sut y llwyddent i ddarbwyllo cwmnïau yn yr Almaen ei bod o fudd iddynt fuddsoddi yn eu gweithwyr eu hunain. Dros y blynyddoedd, credaf ein bod wedi cael cryn dipyn o gyllid Ewropeaidd, ac mae llawer o gyflogwyr yng Nghymru wedi dod i ddibynnu ar arian Ewropeaidd i wella sgiliau eu gweithwyr. Credaf fod angen inni ddechrau eu cael i ddeall bod yn rhaid iddynt roi eu dwylo yn eu pocedi eu hunain hefyd mae'n debyg er mwyn gwella sgiliau eu gweithwyr eu hunain a'i bod o fudd iddynt wella sgiliau eu gweithwyr, gan y bydd eu cynhyrchiant yn cynyddu a bydd eu proffidioldeb yn cynyddu o ganlyniad i hynny. Mae hynny'n wahanol iawn i'r diwylliant sy'n bodoli yn yr Almaen, lle y ceir dealltwriaeth eu bod yn gwneud cyfraniad. Felly, rydym yn gweithio tuag at y newid hwnnw. Ar y berthynas a gwneud yn siŵr fod y cyrsiau a ddarperir gennym yn berthnasol, fe fyddwch yn gwybod ein bod o ddifrif yn ceisio gwthio'r mater hwn mewn perthynas â phartneriaethau sgiliau rhanbarthol. Rydym wedi rhoi'r arian ychwanegol hwnnw ar y bwrdd, ac ni all colegau addysg bellach ei gyffwrdd oni bai eu bod yn ymateb i anghenion sgiliau cyflogwyr lleol.
English: Thank you, Minister. Another criticism that has been levelled against apprenticeship schemes in Wales is that they mainly benefit larger companies and not SMEs. In Germany, there is a permanent system of training, beneficial to both large companies and SMEs. What is the Welsh Government doing to ensure apprenticeships in Wales take account of the needs of SMEs as well as larger companies?
Welsh: Diolch ichi, Weinidog. Beirniadaeth arall a anelwyd yn erbyn cynlluniau prentisiaeth yng Nghymru yw eu bod o fudd i gwmnïau mwy o faint yn bennaf, ac nid busnesau bach a chanolig. Yn yr Almaen, ceir system barhaol o hyfforddiant, sy'n fuddiol i gwmnïau mawr a busnesau bach a chanolig. Beth y mae Llywodraeth Cymru yn ei wneud i sicrhau bod prentisiaethau yng Nghymru yn ystyried anghenion busnesau bach a chanolig yn ogystal â chwmnïau mwy o faint?
English: Well, the answer to that is 'a lot more than they're doing in England'. The interesting thing is that the apprenticeship levy is being paid by large companies, and they're given, effectively, tokens to spend and it's only the large companies that have access to the apprenticeship system. There's been such a mess that the actual system is collapsing in England. We've not gone down that route because we think that it's essential that we do support small and medium-sized enterprises as well. What we're looking for are quality apprenticeships, not just vast numbers, which they're doing in England. So, I think that we can be very proud of the work that we are doing with SMEs. Tomorrow, I'll be meeting with the aerospace industry, where they've come together to provide SMEs across a number of areas - different companies understanding that they can feed off each other. So, we're trying to do a lot more of these shared apprenticeships, so that the burden doesn't fall specifically on any particular small company.
Welsh: Wel, yr ateb i hynny yw 'llawer mwy nag y maent yn ei wneud yn Lloegr'. Y peth diddorol yw bod yr ardoll brentisiaethau yn cael ei thalu gan gwmnïau mawr, a'u bod, i bob pwrpas, yn cael talebau i'w gwario a dim ond y cwmnïau mawr sydd â mynediad at y system brentisiaethau. Bu'n gymaint o lanastr fel bod y system ei hun yn chwalu yn Lloegr. Nid ydym wedi dilyn y llwybr hwnnw oherwydd credwn ei bod yn hanfodol ein bod yn cefnogi busnesau bach a chanolig yn ogystal. Rydym yn edrych am brentisiaethau o ansawdd, nid niferoedd mawr yn unig, a dyna a wnânt yn Lloegr. Felly, credaf y gallwn fod yn falch iawn o'r gwaith a wnawn gyda busnesau bach a chanolig. Yfory, byddaf yn cyfarfod â'r diwydiant awyrofod, lle maent wedi dod ynghyd i ddarparu busnesau bach a chanolig ar draws nifer o feysydd - cwmnïau gwahanol sy'n deall bod modd iddynt fanteisio ar ei gilydd. Felly, rydym yn ceisio gwneud llawer mwy o rannu prentisiaethau, fel nad yw'r baich ar unrhyw gwmni bach penodol.
English: Thank you, Llywydd. In light of the agreement between Plaid Cymru and the Labour Party negotiated two years ago, it was agreed that £2 million would be used specifically for promoting the Welsh language. You will be aware that what was at the heart of that agreement between Plaid and yourselves was a commitment to establish a language agency that would be at arm's length in order to do the promotion and language planning work necessary. Can you enlighten us on what happened to that pledge to establish an agency and why it wasn't delivered?
Welsh: Diolch, Llywydd. Yn sgil y cytundeb rhwng Plaid Cymru a Llafur a negodwyd ddwy flynedd yn ôl, fe gytunwyd y byddai £2 miliwn yn cael ei ddefnyddio'n benodol ar gyfer hyrwyddo'r iaith Gymraeg. Fe fyddwch chi'n ymwybodol mai'r hyn a oedd yn greiddiol i'r cytundeb rhwng Plaid a chithau oedd ymrwymiad i sefydlu asiantaeth iaith hyd-braich i wneud gwaith hyrwyddo a chynllunio ieithyddol angenrheidiol. A fedrwch chi ein goleuo ni ar beth ddigwyddodd i'r addewid yna i sefydlu asiantaeth a pham na wireddwyd hynny?
English: Well, what we had hoped, of course, is that the commissioner would be doing more of the promotional work. As that has perhaps been difficult for the commissioner to undertake, part of that work has come in-house and is being undertaken by officials within Welsh Government. Of course, ideally, we would like to have people at arm's length, people with the skills outwith the Government doing this kind of work. And, of course, ideally, what I would like to see, as we've stated in the White Paper, is that the new commission would be given this responsibility and that that commission would be an arm's-length organisation.
Welsh: Wel, beth roeddem ni'n gobeithio, wrth gwrs, oedd y byddai'r comisiynydd yn gwneud mwy o'r gwaith hyrwyddo yma. A gan fod hynny wedi bod yn anodd, efallai, i'r comisiynydd ei wneud, mae peth o'r gwaith yna wedi dod i mewn ac yn cael ei wneud gan swyddogion y tu fewn i Lywodraeth Cymru. Wrth gwrs, yn ddelfrydol, byddwn i'n licio cael pobl hyd-braich, pobl sydd â'r sgiliau y tu fas i'r Llywodraeth yn gwneud y math hwn o waith. Ac, wrth gwrs, yn ddelfrydol beth fyddwn i'n hoffi ei weld, fel rydym ni wedi dweud yn y Papur Gwyn, yw bod y comisiwn newydd yn cael y cyfrifoldeb yma. Ac, wrth gwrs, mi fyddai'r comisiwn yna yn fudiad hyd-braich oddi wrth y Llywodraeth.
English: So, you're still talking about the creation of a commission, which is included in the proposals on the Welsh language Bill, but in the culture committee last week, you said that everything is up in the air in light of Brexit, and you gave no pledge that there would be a Bill before the end of this Assembly term or a commission either. In your manifesto for your hopes of becoming First Minister of Wales, I understand that there is no mention of one of the Government's main policies and, indeed, the main policy that you've been responsible for promoting, namely the target of creating 1 million Welsh speakers by 2050, or any talk about the Welsh language Bill either. Can we take from that that that you don't feel passionate about the Welsh language Bill proposals and that they won't be continued were you to become First Minister?
Welsh: Felly rydych chi'n dal i sôn am greu comisiwn sydd ynghlwm â'r cynigion ar gyfer Bil y Gymraeg, ond yn y pwyllgor diwylliant yr wythnos diwethaf, mi ddywedoch chi fod popeth i fyny yn yr awyr yn sgil Brexit, a wnaethoch chi ddim rhoi unrhyw addewid y byddai yna Fil cyn diwedd tymor y Cynulliad yma, na chomisiwn ychwaith. Yn eich maniffesto ar gyfer eich gobeithion i ddod yn Brif Weinidog Cymru, rwy'n deall nad oes yna sôn am un o brif bolisïau'r Llywodraeth ac, yn wir, y prif bolisi rydych chi wedi bod yn gyfrifol am ei hyrwyddo, sef y targed o greu 1 miliwn o siaradwyr Cymraeg erbyn 2050, nac unrhyw sôn am Fil y Gymraeg. A allwn ni gymryd o hynny nad ydych chi'n teimlo'n angerddol am gynigion Bil y Gymraeg ac na fyddan nhw'n cael eu parhau petaech chi'n dod yn Brif Weinidog?
English: Well, I don't think it's appropriate for me to respond to the contents of my personal manifesto as a spokesperson on behalf of Welsh Government in this place. What I can tell you is that, as regards the Welsh language Bill, of course we hope that that Bill will come before us. At present, you are just as aware as I am of the mess that is taking place from the point of view of Brexit, and that's the only reason why we're in a position to be clear that it isn't possible to make this commitment that we would like to make because of the chaos ensuing from Brexit at the moment.
Welsh: Wel, nid wyf yn meddwl ei fod yn briodol i fi ymateb i beth sydd yn fy maniffesto personol i fel siaradwraig dros Lywodraeth Cymru yn fan hyn. Beth y gallaf i ei ddweud wrthych chi yw, o ran Bil y Gymraeg, wrth gwrs rydym ni'n gobeithio y bydd y Bil yna'n dod ger ein bron ni. Ar hyn o bryd, rydych chi jest mor ymwybodol ag yr ydw i o'r mès sydd yn digwydd o ran Brexit, a dyna'r unig reswm pam rydym ni mewn sefyllfa i fod yn glir nad yw hi'n bosibl i wneud yr ymrwymiad yna y byddwn i'n hoffi ei wneud achos y caos sy'n digwydd o ganlyniad i Brexit ar hyn o bryd.
English: Well, I think it is very pertinent that I ask that question, but I didn't get a response, of course. You did acknowledge at the culture committee that the promotional arrangements were deficient - to return to promotion - and that the Welsh language division, in its current form, doesn't have the capacity to be doing that meaningful and strategic promotional work. We truly need action on language planning in order to create those 1 million Welsh speakers and I received some advice from the Assembly's Legal Services that shows that an arm's-length agency to promote the Welsh language could be established without new legislation, and it refers to the work done by the Coleg Cymraeg Cenedlaethol and the establishment of that organisation with broad-ranging responsibilities through a memorandum and articles. Another area that your lack of direction with the Bill and the strategy is affecting is people's ability to access Welsh language services when dealing with bodies that are crucial to the everyday lives of citizens. Unlike what you suggested at committee, in implementing the current Measure you could impose standards on the utilities, on transport companies, on housing associations and telecommunications companies. So, if there is no timetable for the establishment of a commission, nor a timetable for introducing a Welsh language Bill, may I ask you for a timetable in terms of this? When will it be possible for the people of Wales to be able to access these crucial services, which aren't reliant on new legislation?
Welsh: Rwy'n meddwl ei fod o'n berthnasol iawn fy mod i yn gofyn y cwestiwn ichi a, na, ges i ddim ateb, wrth gwrs. Mi wnaethoch chi gydnabod yn y pwyllgor diwylliant hefyd fod y trefniadau hyrwyddo - i fynd yn ôl at hyrwyddo - yn ddiffygiol ac nad oes gan is-adran y Gymraeg yn ei ffurf bresennol y capasiti i fod yn gwneud y gwaith hyrwyddo ystyrlon a strategol. Mae dirfawr angen gweithredu ar gynllunio ieithyddol i greu'r 1 miliwn o siaradwyr, ac mae gen i gyngor gan Wasanaethau Cyfreithiol y Cynulliad sy'n dangos y gellid sefydlu asiantaeth hyd-braich i hyrwyddo'r Gymraeg heb ddeddfwriaeth o'r newydd, ac yn cyfeirio at waith y Coleg Cymraeg Cenedlaethol a sefydlu'r corff hwnnw efo cyfrifoldebau eang drwy femorandwm ac erthyglau. Maes arall mae'ch diffyg cyfeiriad chi efo'r Bil a'r strategaeth yn effeithio arno fo ydy gallu pobl i gael gwasanaethau Cymraeg wrth ymwneud efo cyrff sy'n hanfodol i fywydau pob dydd dinasyddion. Ac yn wahanol i'r hyn y gwnaethoch chi awgrymu yn y pwyllgor, o weithredu'r Mesur presennol i'r eithaf mi fedrwch chi osod safonau ar y cyfleustodau, ar gwmnïau trafnidiaeth, ar gymdeithasau tai ac ar gwmnïau telathrebu. Felly, os nad oes yna amserlen ar gyfer sefydlu comisiwn, na chwaith amserlen ar gyfer cyflwyno Bil y Gymraeg, a gaf i ofyn i chi am amserlen ynglŷn â hyn? Pryd bydd modd i bobl Cymru gael mynediad i'r gwasanaethau allweddol yma sydd ddim yn ddibynnol ar ddeddfwriaeth newydd?
English: I think that a huge amount of work has already been done internally, within the Government, as regards promoting the Welsh language and I would like to see the commissioner doing more of that work, and we're in discussions to see whether, as a result of the fact that we won't be seeing the imposition of more standards at present, there's a possibility of seeing the current commissioner doing more of that work. That is the vision and that is what we are hoping for. But I do believe that a great deal of work has already been done over the past two years as regards promotion. As regards imposing standards, we have said that we will have a break from that as we develop the Bill, and we of course hope that this Bill will be introduced and passed during this period, before the next election. So, I don't believe that anything has changed apart from the fact that Brexit is likely to cause all sorts of chaos to all our current arrangements.
Welsh: Rwy'n meddwl bod gwaith aruthrol wedi cael ei wneud eisoes yn fewnol, y tu fewn i'r Llywodraeth, o ran hyrwyddo'r Gymraeg, ac fe fyddwn i'n licio gweld y comisiynydd yn gwneud mwy o'r gwaith hwnnw, ac rŷm ni mewn trafodaethau i weld, o ganlyniad i'r ffaith na fyddwn yn gweld gosod mwy o safonau ar hyn o bryd, a fydd yna bosibilrwydd y bydd mwy o'r gwaith hwnnw yn cael ei wneud gan y comisiynydd presennol. Dyna'r weledigaeth; dyna beth rŷm ni'n gobeithio ei wneud. Ond rwyf yn meddwl bod lot fawr o waith wedi cael ei wneud yn ystod y ddwy flynedd diwethaf o ran hyrwyddo. O ran gosod safonau, wrth gwrs, rŷm ni wedi dweud ein bod ni'n mynd i gael seibiant wrth i ni ddatblygu'r Bil, ac rŷm ni yn, wrth gwrs, gobeithio y bydd y Bil yma yn cael ei gyflwyno a'i basio yn ystod y cyfnod yma, cyn ein bod ni'n cael yr etholiad nesaf. Felly, nid wyf yn meddwl bod dim byd wedi newid, heblaw am y ffaith bod Brexit yn debygol o wneud pob math o lanast o unrhyw drefniadau sydd gennym ni ar hyn o bryd.
English: Diolch, Llywydd. Some 18 to 20 years ago, former UK Prime Minister Tony Blair famously made a pledge to have 50 per cent of young adults progressing to a higher education by 2010. This target seems to have been enthusiastically embraced by the Welsh Government, because latest figures show that we are close to achieving that target in Wales. However, Cabinet Minister, the problem lies in that almost half of our new graduates are working in non-graduate jobs. Does the Cabinet Secretary not agree that this shows a significant mismatch in the education that students receive and the skills needed for industry?
Welsh: Diolch, Lywydd. Tua 18 i 20 mlynedd yn ôl, fe wnaeth cyn-Brif Weinidog y DU, Tony Blair, addewid enwog i sicrhau bod 50 y cant o oedolion ifanc yn camu ymlaen i addysg uwch erbyn 2010. Mae'n ymddangos bod Llywodraeth Cymru wedi croesawu'r targed hwn yn frwdfrydig gan fod y ffigurau diweddaraf yn dangos ein bod yn agos at gyrraedd y targed hwnnw yng Nghymru. Fodd bynnag, Weinidog y Cabinet, y broblem yw bod bron i hanner ein graddedigion newydd yn gweithio mewn swyddi nad ydynt yn galw am radd. Onid yw Ysgrifennydd y Cabinet yn cytuno bod hyn yn dangos gwrthdaro sylweddol rhwng yr addysg y mae myfyrwyr yn ei chael a'r sgiliau sydd eu hangen ar gyfer diwydiant?
English: No, I do not believe that to be the case. I want to ensure that Welsh-domiciled students that have the academic ability and the desire to study at a higher education level have the opportunity to do so, and are supported by the most generous system of student support in the United Kingdom.
Welsh: Nac ydw, nid wyf yn credu bod hynny'n wir. Rwyf am sicrhau bod myfyrwyr o Gymru sydd â gallu academaidd a'r awydd i astudio ar lefel addysg uwch yn cael cyfle i wneud hynny, ac yn cael eu cefnogi gan y system fwyaf hael o gymorth i fyfyrwyr yn y Deyrnas Unedig.
English: Thank you, Cabinet Secretary, for your answer. We in UKIP believe that many students would be better off following another route to their desired career path; in other words, education should be more closely linked to employability rather than pure educational qualifications. Given such statistics as those quoted in the Wales section of the employer skills survey of 2017, which shows a sizable increase in the proportion of skills shortage vacancies in the construction sector, for instance - some 40 per cent of the vacancies in the Welsh construction industry are down to skills shortages - is it not time, Cabinet Secretary, that a much greater emphasis should now be placed on getting our children into vocational education?
Welsh: Diolch ichi am eich ateb, Ysgrifennydd y Cabinet. Rydym ni yn UKIP yn credu y byddai llawer o fyfyrwyr yn well eu byd o ddilyn llwybr arall tuag at eu gyrfa ddewisol; mewn geiriau eraill, dylid cysylltu addysg yn agosach â chyflogadwyedd yn hytrach na chymwysterau addysgol pur. O ystyried ystadegau fel y rhai a ddyfynnwyd yn adran Cymru o'r arolwg o sgiliau cyflogwyr yn 2017, sy'n dangos cynnydd sylweddol yn y gyfran o swyddi gwag o ganlyniad i brinder sgiliau yn y sector adeiladu, er enghraifft - mae tua 40 y cant o'r swyddi gwag yn y diwydiant adeiladu yng Nghymru yn deillio o brinder sgiliau - onid yw'n bryd, Ysgrifennydd y Cabinet, i roi llawer mwy o bwyslais yn awr ar roi addysg alwedigaethol i'n plant?
English: Perish the thought, Presiding Officer, that we should value education for education's sake. Can I just say that the Welsh Government has committed to a comprehensive reform of post-compulsory education and training, which looks to break down the barriers between higher education, further education, work-based learning and apprenticeships to allow students to be able to have more flexible learning opportunities? I recently met a little boy who said his aspiration was either to do an apprenticeship or to go to university. I hope by the time he's 18 that he won't have to choose; he will be able to do a higher degree apprenticeship by both training on the job and being in university.
Welsh: Lywydd, a'n gwaredo rhag rhoi gwerth ar addysg er ei mwyn ei hun. A gaf fi ddweud bod Llywodraeth Cymru wedi ymrwymo i ddiwygio addysg ôl-orfodol a hyfforddiant yn gynhwysfawr, er mwyn ceisio chwalu'r rhwystrau rhwng addysg uwch, addysg bellach, dysgu seiliedig ar waith a phrentisiaethau i ganiatáu i fyfyrwyr allu cael cyfleoedd dysgu mwy hyblyg? Yn ddiweddar, cyfarfûm â bachgen bach a ddywedodd mai ei ddyhead oedd naill ai gwneud prentisiaeth neu fynd i brifysgol. Rwy'n gobeithio erbyn y bydd yn 18 oed na fydd yn rhaid iddo ddewis; bydd yn gallu gwneud prentisiaeth gradd uwch drwy hyfforddiant yn y gwaith a bod yn y brifysgol.
English: Again, I thank the Cabinet Secretary for her answer. Regional labour market reports published by the Welsh Government also have an interesting story to tell with regard to skills shortages. My region of south-east Wales has its highest skills shortage vacancies in the sectors of manufacturing, construction, transport and communications. The mid Wales region, where of course your constituency lies, has a somewhat different picture - business services, transport and communications having the highest skills shortage vacancies in that part of Wales. This would suggest that the vocational training given to our students should have a regional approach; even in rural areas they should not concentrate exclusively on agriculture. Cabinet Secretary, is the educational sector aware of this diversity and is it adequately addressing these needs, particularly with regard to the vocational sector?
Welsh: Unwaith eto, diolch i Ysgrifennydd y Cabinet am ei hateb. Mae gan adroddiadau rhanbarthol ar y farchnad lafur a gyhoeddir gan Lywodraeth Cymru stori ddiddorol i'w hadrodd hefyd o ran prinder sgiliau. Mae lefelau uchaf fy rhanbarth, de-ddwyrain Cymru, o swyddi gwag o ganlyniad i brinder sgiliau yn y sectorau gweithgynhyrchu, adeiladu, trafnidiaeth a chyfathrebu. Mae'r darlun ychydig yn wahanol yn rhanbarth canolbarth Cymru, lle mae eich etholaeth chi wrth gwrs - gwasanaethau busnes, trafnidiaeth a chyfathrebu sydd â'r lefelau uchaf o swyddi gwag o ganlyniad i brinder sgiliau yn y rhan honno o Gymru. Byddai hyn yn awgrymu y dylai hyfforddiant galwedigaethol a roddir i'n myfyrwyr ddilyn patrwm rhanbarthol; hyd yn oed mewn ardaloedd gwledig ni ddylent ganolbwyntio ar amaethyddiaeth yn unig. Ysgrifennydd y Cabinet, a yw'r sector addysgol yn ymwybodol o'r amrywiaeth hon ac a yw'n mynd i'r afael â'r anghenion hyn yn ddigonol, yn enwedig mewn perthynas â'r sector galwedigaethol?